Af regionens 11 kommuner er det kun Aalborg og Læsø, der ikke tager imod nye flygtninge.

I alt der er 442 flygtninge, der er fordelt på de resterende ni kommuner. Det er mere end en fordobling i forhold til 2009, hvor tallet var 172. Udlændingestyrelsen melder et tal ud for hver region og lægger samtidig op til en frivillig fordeling. Sådan er det også gået for sig i Nordjylland, hvor kommunerne i efteråret aftalte, hvor mange flygtninge, der skal til hver kommune. I hele Danmark er antallet af flygtninge oppe på 2850.